**ZAPISNIK**

**6. SEJE STRATEŠKEGA SVETA ZA ZDRAVSTVO**

četrtek, 2. 3. 2023

Prisotni člani: dr. Erik Brecelj, dr. Peter Radšel, mag. Dorjan Marušič, Monika Ažman, dr. Grega Strban, Tjaša Sobočan, Azra Herceg, mag. Egon Stopar, dr. Radko Komadina, mag. Mira Šavora, dr. Petra Došenović Bonča, mag. Gregor Cuzak, dr. Valentina Prevolnik Rupel, mag. Ana Vodičar, Hajdi Kosednar, dr. Marko Jaklič, dr. Tit Albreht, dr. Vojko Flis, Anka Rode, dr. Branko Gabrovec, Rok Ravnikar, Alan Medveša.

Odsotni: dr. Igor Švab, mag. Dolores Kores, dr. Iztok Takač.

Ostali prisotni: Tamara Kozlovič, Vid Čopi, Nuša Kerč, Simona Pirnat Skeledžija, Erik Scheriani, Miha Mohorčič.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika
3. Potrditev dokumenta Absentizem
4. Predstavitev dokumenta delovne skupine Financiranje zdravstvenega sistema (predstavi dr. Valentina Prevolnik Rupel)
5. Predlogi za 7. sejo SSZ
6. Razno

**AD/1**

Strateški svet je bil seznanjen s predvidenim dnevnim redom.

**SKLEP št. 1:** Strateški svet je potrdil predlagani dnevni red.

**AD/2**

Strateški svet se je seznanil s pobudo Vida Čopija za dopolnitev zapisnika 5. seje Strateškega sveta za zdravstvo in jo tudi potrdil.

**SKLEP ŠT. 2:** Zapisnik 5. seje Strateškega sveta se dopolni pod točko Razno.

**AD/3**

Mag. Ana Vodičar je predstavila predloge rešitev za problematiko absentizma v Sloveniji. V razpravi so prisotni podali komentarje na predstavljen dokument. Člani strateškega sveta so se strinjali, da bodo morebitne predloge oz. pripombe posredovali do nedelje, 5. 3. 2023.

**SKLEP ŠT. 3:** Člani Strateškega sveta za zdravstvo do nedelje, 5. 3. 2023, posredujejo morebitne pripombe na dokument Absentizem. Dokument nato dokončno potrdijo na 7. seji strateškega sveta.

**AD/4**

V nadaljevanju je dr. Valentina Prevolnik Rupel predstavila dokument delovne skupine za spremembe na področju financiranja zdravstvenega sistema v Sloveniji. Predstavljeno je bilo izhodiščno stanje, izzivi in predlogi na tem področju. Prisotni so v razpravi izpostavili pomembnost področja, ki zahteva tehten premislek o prioritetah zdravstvenega sistema. V razpravi je bila izpostavljena tudi praksa in zakonodaja na področju čezmejnega izvajanja zdravstvenih storitev.

**SKLEP ŠT. 4**: Člani strateškega sveta so se strinjali, da bodo vsebine s področja financiranja obravnavali na zaprtih sejah.

**SKLEP ŠT. 5**: Ker gre za izredno kompleksno problematiko, bo delovna skupina za financiranje zdravstva potrebovala več časa za pripravo predlogov na tem področju. Opravili bodo obsežno razpravo in v enem mesecu pripravili dopolnjeno verzijo predlogov, ki bodo nato v komentar posredovani vsem članom strateškega sveta.

**AD/5**

Na naslednji seji strateškega sveta bo strateški svet obravnaval strukturne spremembe ZZZS in digitalizacijo zdravstva.

**SKLEP ŠT. 6**: Strateški svet za zdravstvo bo na naslednji seji obravnaval dokumenta s predlogi za strukturne spremembe ZZZS in digitalizacijo zdravstva v Sloveniji.

Seja se je zaključila ob 19.30 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo